471 



culi term priores ejusdem ferme crassitudinis, primus cylin- 

 dricus, triplo pæne longior quam crassior, secundus clavatus, 

 duplo longior primo, tertius clavatus, sesqui brevior secundo, 

 quartus fusiformis, longitudine ferme primi eoque tantum 

 dimidio gracilior. 



Mandibulæ latitudine antica capitis quinta parte breviores, 

 falcatæ, triplo longiores quam latiores, supra depressæ, infra 

 convexæ, ante retinaculum sensim acuminatæ, valde extenuatæ, 

 acutissimæ, margine interiore profunde canaliculato; retina- 

 culum prope basin situm, maximum, ipsius mandibulæ latitu- 

 dinis, porrectum, acutum, margine interiore minute pectinate 

 dentato; penicillus maximus. 



Stipites rnaxillares mandibulis duplo breviores, latissimi, 

 oblonge quadrati, dimidio tantum longiores quam latiores, 

 infra convexi, supra depressi, parte interiore minute setulosa, 

 margine interiore filis corneis ramosis ciliato. Maia exterior 

 valida, inflexa, apicem articuli primi palporum longitudine 

 attingens; articuli ejusdem longitudinis, primus obconicus, sub 

 apicem parcius verticillate pilosus, secundus conicus. Maia 

 interior minuta, crassa, conica, seta valida, terminali. Palpi 

 rnaxillares validi, stipite maxillari septima parte longiores; 

 articulus primus brevis, obconicus, secundus clavatus, dimidio 

 longior quam articulus primus, tertius præcedente tertia parte 

 longior, conicus, leviter incurvus, valde acuminatus. Stipes 

 palporum maxillarium brevissimus, articulo primo palporum 

 dimidio crassior. 



Mentum parvum, trapezoideum, penicillis nullis. Stipes 

 palporum labialium clavatus, ejusdem ferme latitudinis et 

 longitudinis, barba laterali nulla. Palpi labiales maximi, 

 palpis alterius paris quarta parte longiores iisque dimidio 

 crassiores; articuli magnitudine subæquales, primus clavatus, 

 secundus teres, usque a medio compresse acuminatus, cunei- 

 formis, oblique inspectus securiformis, acie extrema acuta, in 

 obliquum rotundate truncata. Ligula brevissima, late rotun- 

 data, setis ordinariis porrectis, distantibus. 



Scuta dorsi thoracis et abdominis integra, pleuras et 

 spiracula contegentia, glabra, imbricata, margine posteriore 



